**Acta de la Mesa de contractació de proposta d’adjudicació**

**Identificació**

Títol: Subministrament, mitjançant compra, elements ornamentació per enllumenat de Nadal

Núm. exp.: 9/2023 de Licitacions administratives

REF.: SJ/GD

Lloc: Sala de reunions d’urbanisme

Data de la reunió: 7 de juliol de 2023

Hora inici: 11:00 hores

Hora fi: 11:20 hores

**Assistents**

Presidenta: Eva Torres Nieto, tècnica auxiliar de promoció econòmica

Vocals: Gustavo Tapias Solà, interventor; Josep Rovira i Jofre, secretari.

Secretària: Glòria Dalmau i Fàbrega, administrativa de serveis jurídics

**Desenvolupament de la sessió**

1. L’objecte de la sessió és la comprovació de la documentació presentada pels licitadors declarats amb l’oferta amb millor relació qualitat preu per la mesa de contractació celebrada en data 14 de juny de 2023, i el compliment dels requisits de capacitat i solvència requerits pel contracte del Lot 1 Garlandes i cortines senzilles i del Lot 2 Figures i elements 3D lluminosos.

2. En data 16 de juny de 2023, es va requerir a l’empresa Ingenieria, Control y Transferencia de Tecnologia SA (ICTT SA), amb NIF A58260050, per al Lot 1, i a l’empresa Ximenez Catalunya SL, amb NIF B65848889, per al Lot 2, per tal que aportessin els documents acreditatius de la representació, la documentació tècnica dels elements a subministrar, i el dipòsit de la garantia definitiva, de conformitat amb la clàusula 15 del plec de clàusules administratives particulars.

3. En data 16 de juny de 2023, mitjançant la presentació d’instància genèrica amb número de registre 2023015700, l’empresa ICTT SA va aportar la documentació requerida i va formalitzar el dipòsit de la garantia definitiva mitjançant transferència per import de 1.527,35€, tal com consta a la carta de pagament amb número d’operació 320230004108, emesa el dia 16 de juny de 2023.

4. En data 29 de juny de 2023, mitjançant la presentació d’instància genèrica amb número de registre 2023016674, l’empresa Ximenez Catalunya SL va aportar la documentació requerida i va formalitzar el dipòsit de la garantia definitiva mitjançant aval per import de 9.439,61 €, tal com consta a la carta de pagament amb número d’operació 320230004193, emesa el dia 23 de juny de 2023.

5. En data 5 de juliol de 2023, s’emet informe tècnic de valoració de la documentació tècnica relativa a les fitxes tècniques dels elements a subministrar, de conformitat amb la clàusula 14.2 del PCAP, en el que es detallen les característiques tècniques de cadascun dels elements oferts, en base a les fitxes tècniques presentades per l’empresa ICTT SA en el Lot 1, i per l’empresa Ximenez Catalunya SL en el Lot 2, analitzant el compliment de condicions tècniques detallades a l’Annex 1 del plec de prescripcions tècniques, en el què es conclou que:

**“**La documentació presentada del Lot 1 per l’empresa Ingeniería, Control y Transferéncia de Tecnologia, SA, es considera correcte, ja que els materials ofereixen el nivell exigit del Plec de Prescripcions tècniques a nivell tècnic i gràfic.

La documentació presentada del Lot 2 per l’empresa Ximenez Catalunya, SL, es considera correcte, ja que els materials i les millores ofereixen el nivell exigit del Plec de Prescripcions tècniques a nivell tècnic i gràfic”.

Vist aquest informe i comprovats els documents presentats relatius a la personalitat jurídica i representació, solvència tècnica i econòmica i les dades que consten al Ministeri d’Hisenda i la Tresoreria de la Seguretat Social, justificants d’estar al corrent de les corresponents obligacions, documentació tota ella que ha quedat incorporada a l’expedient, de conformitat amb el plec de clàusules administratives, els membres assistents adopten els següents:

**Acords**

Primer. Proposar l’adjudicació del contracte de garlandes i cortines senzilles (Lot 1) a l’empresa Ingenieria, Control y Transferencia de Tecnologia SA (ICTT SA), amb NIF A58260050, atès que compleix els requisits de capacitat i solvència exigits.

Segon. Proposar l’adjudicació del contracte de figures i elements 3D lluminosos (Lot 2) a l’empresa Ximenez Catalunya SL, amb NIF B65848889, atès que compleix els requisits de capacitat i solvència exigits

**Diligència.** Els assistents a la reunió signen aquesta acta electrònicament en la data que consta a les respectives signatures electròniques, per tal de deixar constància de la seva conformitat amb el contingut de la mateixa.